Адрозненне Еўрапейскага каледжа ад таго ж Лятучага ўніверсітэта прынцыповае. Па-першае Лятучы ўніверсітэт — гэта такое вырашэнне праблем Беларусі, гледзячы з Беларусі на свет. Еўрапейскі каледж, болей касмапалітычны, у тым сэнсе, што дух вее, дзе хоча. Па-дургое, каледж арыентаваны на працу са студэнтамі і на індывідуальную працу з кожным, а Лятучы ўніверсітэт — гэта ўніверсітэт выкладчыка, дзе ён сябе дарыць аўдыторыі. Трэці момант заключаецца ў тым, што склад груп ў Лятучым універсітэце не нармаваны, сёння да цябе прыйшлі тры чалавекі, заўтра — дзесяць. У каледжы ўсё ж такі пастаянны склад студэнтаў, групы. Ну, і змест навучання, курсы — розныя. У нас няма канкрэтнай мэтавай аўдыторыі. З большага курс разлічаны на студэнтаў, ну а далей могуць прыходзіць, хто захоча.